In Sy noodhulpspan | Netwerk24
In Sy noodhulpspan
Deur Stephan Joubert 23 Oktober 2019 00:01
’n Paar jaar gelede is ’n vrou in ’n besige straat in New York omgery deur ’n bus wat in die verkeerde baan gery het. Die busbestuurder het aangery asof niks gebeur het nie. Kringtelevisie het later bevestig dat die vrou toe vir 25 minute daar gelê het. Party mense het by haar gestop en foto’s geneem. Maar dit is al. Later het een van haar bure gehoor wat gebeur het en haar gaan help. Dit was te laat. Sy het gesterf.
Hoekom help mense partykeer, en ander kere nie? Twee navorsers, Darley en Batson, meen dit het te make met ons leefspoed. “Ethics becomes a luxury as the speed of our daily lives increases.” Of dalk word mense se harte net so hard dat hulle mekaar miskyk en misleef. Keer dat dit jou oorkom. Meld daagliks aan by Christus as een van sy eietydse Samaritane. Laat Hy jou hart sag genoeg hou om mense raak te sien wat hulp nodig het. Wees voltyds aan diens as deel van Sy hemelse noodhulpspan.
Meer oor: My Stem | Sielsgoed